Քաղաքային Խորհուրդը վերջնական որոշումի չկարողացաւ հասնել քաղաքի որոշ խանութների սիւների վրայ տեղադրուած ցուցատախտակների փոփոխութեան օրէնքի մասին: Վերոնշեալ խանութները, թուով մօտ 60, ունեն քաղաքի համապատասխան օրէնքին չհամապատասխանող եւ շատ աւելի մեծ քան թոյլատրւում է ցուցատախտակներ: Նրանք ըստ օրէնքի պարտաւոր են փոխել այդ մեծ նշանները եւ նրանց սիւները, փոխարէնը տեղադրելով ճիշտ չափերով նոր սիւներ եւ նոր նշաններ: Այս նոր նշանների պատրաստութիւնը եւ միացումը իհարկէ շատ ծախսալից է եւ քաղաքի ներկայ տնտեսական պայմաններում անհնար: Ներկայիս գործող օրէնքի համաձայն եթէ բացւում է մի նոր խանութ կամ բիզինէս Գլենդէյլում, ապա նրանք պարտաւոր են հին սիւները փոխել եւ նրանց վրայ տեղադրուող հսկայ նշանների փոխարէն տեղադրել նորերը որոնք կը համապատասխանեն ճշտուած չափերին: Այս ցուցատախտակների մեծ մասը գտնւում են Գլէնօքս, Փասիֆիկ, Հանալուլու, Վըրդուգօ եւ Լա Քրասէնթա փողոցների վրայ եւ նրանց երկարութիւնը հասնում է 25-ոտքի, իսկ մակերեսը 200 քառ.ոտքի, մինչ ըստ օրէնքի դրանց բոյը պիտի լինի 6-8 ոտք, իսկ մակերեսը 40-75 քառ.ոտք: Քաղաքային խորհուրդը այս հարցի մասին վերջնական որոշումի դեռ չի հանգել գիտակցելով որ ներկայիս դժուար է նման փոփողութիւն պահանջելը, մինչ օրէնքը խատելը թոյլատրելը արդար չէ այն յարգողների նկատմամբ, որոնք ենթարկուելով օրէնքին կատարում են քաղաքի պահանջը: